Vastapuolen aito kuunteleminen, hänen ihmisarvonsa ja mielipiteensä kunnioittaminen, halu olla nöyryyttämättä toista, anteeksianto – olemme vähällä unohtaa nämä hyveet.

”Yöllä ammuttiin 9 pääpunaista. Olin johtamassa ryhmää, joka sen toimitti.” Näin kirjoitti seitsemäntoistavuotias Urho Kaleva Kekkonen päiväkirjaansa 26.5.1918.

Ennen tuota päivää Kekkonen oli ollut nuori ja ideologiassaan vahva suojeluskuntalainen, joka raporteissaan puhui rehvakkaasti ”punikeista” ja ”ryssistä.”